เรื่องร้องเรียน (เสนอแนะ) วันที่ 2023-04-14 05:59:24 — แขวงป้อมปราบ เขตป้อมปราบศัตรูพ่าย กรุงเทพมหานคร
ผมเป็นพนักงานบริษัทที่เลือกโรงพยาบาลตากสิน เป็นโรงพยาบาลตามสิทธิประกันสังคม ก็ยอมรับว่ามีบุคลากรที่ดี มีความเชี่ยวชาญ ให้การรักษาพยาบาลที่ดี แต่พึ่งทราบว่าทางโรงพยาบาลตากสิน ไม่มีเครื่อง MRI ให้บริการในโรงพยาบาล แต่กลับต้องส่งต่อ ไปรับบริการภายนอก จริงๆ แล้ว หากจัดหา หรือวางงบประมาณสำหรับจัดหาในปีงบประมาณต่อๆ ไป น่าจะเป็นประโยชน์กับประชาชนทุกคน ทุกสิทธิที่เข้ามาใช้บริการในโรงพยาบาลแห่งนี้ อีกทั้ง น่าจะลดค่าใช้จ่ายส่วนเพิ่มของประชาชน ที่ต้องเดินทางไปที่อื่น และค่าใช้จ่ายของโรงพยาบาลตากสินเองที่ต้องจ่ายให้หน่วยงานที่ส่งต่อไป อย่างกรณีนี้หากโรงพยาบาลตากสินมีเครื่อง MRI เองอาจมีค่าใช้จ่ายน้อยกว่าด้วย และการให้การรักษาอาจมีประสิทธิภาพมากขึ้น เร็วขึ้น เช่น คนไข้จำเป็นต้องได้รับการผ่าตัดด่วน แต่เครื่อง X-Rays หรือ  CT-Scan ไม่สามารถช่วยให้วินิจฉัยได้ดีเท่าที่ควร ซึ่งแพทย์อาจต้องใช้ภาพจาก MRI หากมีที่โรงพยาบาลเลย จะส่งตรวจด่วน แล้ววินิจฉัได้ทันท่วงที ไม่ต้องทุลักทุเลส่งคนไข้ไปทำ MRI ที่อื่นแล้วกลับมา น่าจะได้ผลที่ดีกับคนไข้มากกว่า จึงเรียนเสนอแนะถึงสำนักการแพทย์ ช่วยพิจารณาจัดหาเครื่อง MRI ให้กับโรงพยาบาลตากสิน และพิจารณาให้โรงพยาบาลอื่นในสังกัดสำนักการแพทย์ด้วยครับ เพื่อการบริการทางการแพทย์ในกรุงเทพมหานครที่มีประสิทธิภาพ เพิ่มคุณภาพชีวิตให้คนกรุงเทพมหานคร